ข้อบังคับสภาทนายความข้อบังคับสภาทนายความว่าด้วยข้อมูลข่าวสารของสภาทนายความพ.ศ. ๒๕๕๑ อาศัยอำนาจตามความในมาตรา๘ (๒) มาตรา ๒๗ (๓) (จ) และมาตรา ๓๒และด้วยความเห็นชอบของสภานายกพิเศษแห่งสภาทนายความมาตรา ๒๘ตามพระราชบัญญัติทนายความ พ.ศ. ๒๕๒๘ และโดยที่มาตรา ๗ มาตรา ๙ และมาตรา ๑๑แห่งพระราชบัญญัติข้อมูลข่าวสารของราชการ พ.ศ. ๒๕๔๐บัญญัติให้หน่วยงานของรัฐต้องจัดให้มีข้อมูลข่าวสารของราชการไว้ให้ประชาชนเข้าตรวจดูได้ประกอบกับเพื่อรักษาความปลอดภัยของเอกสารและความเป็นระเบียบเรียบร้อยในการให้ประชาชนเข้าตรวจดูคณะกรรมการสภาทนายความจึงออกข้อบังคับว่าด้วยข้อมูลข่าวสารของสภาทนายความ พ.ศ.๒๕๕๑ ไว้ ดังต่อไปนี้ข้อ ๑ ข้อบังคับนี้เรียกว่า ข้อบังคับสภาทนายความว่าด้วยข้อมูลข่าวสารของสภาทนายความ พ.ศ. ๒๕๕๑ข้อ ๒[๑] ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในข้อบังคับนี้ข้อมูลข่าวสารของสภาทนายความ หมายความว่าข้อมูลข่าวสารตามกฎหมายว่าด้วยข้อมูลข่าวสารของราชการที่อยู่ในความครอบครองหรือควบคุมดูแลของสภาทนายความคณะกรรมการ หมายความว่าคณะกรรมการข้อมูลข่าวสารของสภาทนายความข้อ ๔ ให้นายกสภาทนายความเป็นผู้รักษาการตามข้อบังคับนี้และมีอำนาจในการออกระเบียบเพื่อปฏิบัติให้เป็นไปตามข้อบังคับนี้ได้ในกรณีที่มีปัญหาเกี่ยวกับการปฏิบัติตามข้อบังคับนี้ให้คณะกรรมการสภาทนายความ เป็นผู้วินิจฉัยชี้ขาด คำวินิจฉัยนั้นให้เป็นที่สุดหมวด ๑คณะกรรมการข้อมูลข่าวสารของสภาทนายความ ข้อ ๕ ให้มีคณะกรรมการข้อมูลข่าวสารของสภาทนายความประกอบด้วย(๑)นายกสภาทนายความ เป็นประธานคณะกรรมการ(๒)อุปนายกฝ่ายนโยบายและแผนงาน เป็นรองประธานคณะกรรมการคนที่หนึ่ง(๓)อุปนายกฝ่ายบริหาร เป็นรองประธานคณะกรรมการคนที่สอง(๔)กรรมการที่คณะกรรมการสภาทนายความพิจารณาแต่งตั้งจากผู้ดำรงตำแหน่งกรรมการสภาทนายความอื่นอีกจำนวน ๔ คน(๕)เลขาธิการสภาทนายความเป็นกรรมการและเลขานุการข้อ ๖ให้คณะกรรมการมีหน้าที่ดังต่อไปนี้(๑)กำหนดหลักเกณฑ์ หรือมาตรการเกี่ยวกับการบริหารการจัดระบบการขออนุญาตและการบริการข้อมูลข่าวสาร(๒)กำหนดหลักเกณฑ์ เงื่อนไขและขอบเขตการเปิดเผยเรื่องของสภาทนายความนอกเหนือจากที่กำหนดไว้ในข้อบังคับนี้เพื่อให้สอดคล้องและเป็นไปตามเจตนารมณ์ของกฎหมายว่าด้วยข้อมูลข่าวสารของราชการ(๓)กำหนดประเภทของข้อมูลข่าวสารที่ควรจัดเก็บไว้ที่สภาทนายความหรือส่งไปหน่วยงานอื่นของรัฐ(๔)พิจารณาปัญหาหรืออุปสรรครวมทั้งเสนอแนวทางในการแก้ไขปัญหาหรืออุปสรรคที่เกี่ยวกับการดำเนินการตามข้อบังคับนี้(๕)ปฏิบัติหน้าที่อื่นตามที่คณะกรรมการสภาทนายความมอบหมายข้อ ๗ การประชุมของคณะกรรมการต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงจะเป็นองค์ประชุมถ้าประธานกรรมการไม่อยู่ในที่ประชุมหรือไม่อาจปฏิบัติหน้าที่ได้ให้รองประธานกรรมการปฏิบัติหน้าที่แทนถ้ารองประธานกรรมการไม่อยู่หรือไม่อาจปฏิบัติหน้าที่ได้ให้กรรมการที่มาประชุมเลือกกรรมการคนหนึ่งเพื่อทำหน้าที่ประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดหมวด ๒ศูนย์ข้อมูลข่าวสารของสภาทนายความ ข้อ ๘ ให้สภาทนายความจัดให้มีศูนย์ข้อมูลข่าวสารของสภาทนายความในที่ทำการของสภาทนายความเพื่อเป็นสถานที่สำหรับประชาชนสามารถใช้ในการค้นหาและการศึกษาข้อมูลข่าวสารได้สะดวกตามสมควรและมอบหมายเจ้าหน้าที่ให้รับผิดชอบข้อมูลข่าวสารภายในศูนย์ข้อมูลข่าวสารของสภาทนายความข้อ ๙ ให้เจ้าหน้าที่ที่ได้รับมอบหมายในศูนย์ข้อมูลข่าวสารของสภาทนายความจัดทำดัชนีข้อมูลข่าวสารของสภาทนายความที่มีรายละเอียดเพียงพอสำหรับประชาชนสามารถค้นหาข้อมูลข่าวสารได้เองซึ่งอาจจัดทำเป็นระบบอิเล็กทรอนิกส์หรือสิ่งพิมพ์หรือเอกสารอื่นใดที่มีความสะดวกในการสืบค้นและมีการควบคุมความปลอดภัยของระบบก็ได้หมวด ๓การขอข้อมูลข่าวสารและการอนุญาต ข้อ ๑๐ ผู้ใดประสงค์จะเข้าตรวจดูหรือขอถ่ายสำเนาข้อมูลข่าวสารให้ยื่นคำขอเป็นหนังสือ คำขอดังกล่าวอย่างน้อยต้องระบุ(๑)ชื่อและที่อยู่ของผู้ขอข้อมูลข่าวสาร พร้อมเอกสารแสดงตัวบุคคล(๒)รายละเอียดของข้อมูลข่าวสารที่ต้องการในลักษณะที่เข้าใจได้ตามสมควร(๓)เหตุผลที่ขอให้เปิดเผยข้อมูลข่าวสาร หรือวัตถุประสงค์ในการนำไปใช้(๔)ลายมือชื่อของผู้ขอข้อ ๑๑ ให้คณะกรรมการสภาทนายความมอบหมายให้เจ้าหน้าที่ของสภาทนายความเป็นผู้มีอำนาจอนุญาตให้ตรวจดูหรือให้ทำสำเนาข้อมูลข่าวสารในกรณีที่ไม่อาจวินิจฉัยได้ว่าข้อมูลข่าวสารใดเป็นข้อมูลข่าวสารที่เปิดเผยได้หรือไม่ให้บุคคลตามวรรคหนึ่งเสนอเรื่องพร้อมความเห็นเบื้องต้นต่อคณะกรรมการข้อมูลข่าวสารของสภาทนายความหรือกรรมการคนหนึ่งคนใดซึ่งคณะกรรมการสภาทนายความมอบหมายเพื่อวินิจฉัยข้อ ๑๒ ในกรณีที่ผู้มีอำนาจอนุญาตตามข้อ ๑๑มีคำสั่งไม่เปิดเผยข้อมูลข่าวสาร ให้แจ้งคำสั่งพร้อมเหตุผลให้ผู้ยื่นคำขอทราบ ทั้งนี้ ภายในสามวันทำการนับแต่วันที่มีคำสั่งและแจ้งให้ทราบถึงสิทธิและกำหนดเวลาในการอุทธรณ์ต่อคณะกรรมการวินิจฉัยการเปิดเผยข้อมูลข่าวสารตามกฎหมายว่าด้วยข้อมูลข่าวสารของราชการด้วยข้อ ๑๓ ข้อมูลข่าวสารใดหากมีกฎหมาย ระเบียบ ประกาศคำสั่งหรือมติคณะรัฐมนตรีกำหนดวิธีปฏิบัติเกี่ยวกับการขอข้อมูลข่าวสารและการอนุญาตไว้เป็นพิเศษให้ปฏิบัติตามกฎหมาย ระเบียบ ประกาศ คำสั่ง หรือมติคณะรัฐมนตรีดังกล่าวด้วยหมวด ๔การบริการข้อมูลข่าวสาร ข้อ ๑๔ สภาทนายความจะอนุญาตให้ตรวจดูข้อมูลข่าวสารของสภาทนายความได้แต่ในกรณีที่เป็นข้อมูลข่าวสารที่มีอยู่แล้วในสภาพที่พร้อมจะให้ได้และสภาทนายความจะไม่อนุญาตในกรณีที่มีลักษณะดังต่อไปนี้(๑)การตรวจหรือขอข้อมูลนั้นเป็นไปเพื่อประโยชน์ทางการค้าส่วนตนหรือเป็นการขอข้อมูลที่ไม่เป็นไปเพื่อประโยชน์สาธารณะ(๒)เป็นข้อมูลข่าวสารที่กระทบต่อความมั่นคงของประเทศ(๓)เป็นข้อมูลข่าวสารที่กระทบถึงประโยชน์ได้เสียของผู้อื่น(๔)เป็นข้อมูลข่าวสารส่วนบุคคล(๕)เป็นข้อมูลข่าวสารที่มีลักษณะตามมาตรา ๑๔ และมาตรา ๑๕แห่งพระราชบัญญัติข้อมูลข่าวสารของราชการ พ.ศ. ๒๕๔๐ข้อ ๑๕ ในกรณีที่มีคำขอสำเนาและสภาทนายความอนุญาตให้ทำสำเนาได้ให้เจ้าหน้าที่ที่ดูแลรักษาเอกสารนั้นจัดทำสำเนาหรือสำเนาที่มีคำรับรองถูกต้องของข้อมูลข่าวสารที่มีผู้ยื่นคำขอภายในวันทำการนั้นถ้าไม่อาจดำเนินการภายในวันทำการนั้นให้แจ้งกำหนดวันและเวลาเพื่อให้ผู้ยื่นคำขอมารับแต่ต้องไม่เกินสิบห้าวันทำการในกรณีที่มีเหตุจำเป็นอาจขยายระยะเวลาออกไปได้แต่ต้องไม่เกินสามสิบวันทำการหลักเกณฑ์การจัดทำสำเนาที่มีคำรับรองถูกต้องของข้อมูลข่าวสารตามวรรคหนึ่งต้องเป็นไปตามระเบียบให้เจ้าหน้าที่ของสภาทนายความซึ่งรับผิดชอบข้อมูลข่าวสารนั้นเป็นผู้รับรองโดยลงลายมือชื่อพร้อมทั้งชื่อตัว ชื่อสกุล และตำแหน่ง ตลอดจนวันเดือนปี ให้ชัดเจนและต้องมีการเสียค่าธรรมเนียมในการดำเนินการตามวรรคหนึ่งเจ้าหน้าที่อาจพิจารณาส่งสำเนาข้อมูลข่าวสารทางไปรษณีย์ลงทะเบียนตอบรับก็ได้แต่การส่งสำเนาข้อมูลข่าวสารโดยวิธีนี้ผู้ยื่นคำขอต้องชำระค่าธรรมเนียมการทำสำเนาหรือการรับรองสำเนาข้อมูลข่าวสารและค่าส่งทางไปรษณีย์ลงทะเบียนตอบรับไว้แล้วจึงจะดำเนินการให้ได้ข้อ ๑๖ ค่าธรรมเนียมการทำสำเนาและการรับรองสำเนาข้อมูลข่าวสารให้เป็นไปตามข้อบังคับสภาทนายความ ว่าด้วยการเรียกเก็บค่าธรรมเนียมต่าง ๆ พ.ศ.๒๕๔๕ประกาศ ณ วันที่ ๓๑มีนาคม พ.ศ. ๒๕๕๑เดชอุดม ไกรฤทธิ์นายกสภาทนายความมณฑิตา/ผู้จัดทำ๑๓ ธันวาคม ๒๕๕๓นฤดล/ผู้ตรวจ๑๑ มกราคม ๒๕๕๔[๑] ราชกิจจานุเบกษาเล่ม ๑๒๕/ตอนพิเศษ ๗๙ ง/หน้า ๔๖/๒ พฤษภาคม ๒๕๕๑